**Uunga siunnersuut:**

**Nioqqutissanik akitsuusikkanik Nuup Mittarfiani nammineq piumassutsimik akitsuusiisitsisarneq pillugu Namminersorlutik Oqartussat nalunaarutaat**

Nioqqutissanik eqqussuineq annissuinerlu pillugit Inatsisartut inatsisaata allanngortinneqarneranik Inatsisartut inatsisaanni nr. 64, 20 november 2023-meersumi § 2, imm. 2, nioqqutissanik eqqussuineq annissuinerlu pillugit Inatsisartut inatsisaat 30. oktober 1992-imeersumi § 35 a, imm. 4 aamma § 46, imm. 6, kingusinnerusukkut Inatsisartut inatsisaatigut nr. 64, 20 november 2023-mi allanngortinneqartut, naapertorlugit aalajangersarneqassaaq:

*Nammineq piumassutsimik akitsuusiisitsisarneq*

**§ 1.** Timmisartumi ilaasut nammineq piumassutsimik akitsuusiisitsisarnerat pillugu Nioqqutissanik eqqussuineq annissuinerlu pillugit Inatsisartut inatsisaanni § 35 a ulloq 1. august 2025-mi atuutilersinneqassaaq.

**§ 2.**  Nuup mittarfiatigut nioqqutissanik akitsuusikkanik eqqussinermi nammineq piumassutsimik akitsuusiisitsinermut atatillugu sullinneqarnermut akiliut 100 kr. akilersinneqassaaq.

**§ 3.**  Nammineq piumassutsimik akitsuusiisitsinermi piumasaqaataavoq nioqqutissat inummit inuulluunniit nassataani nassarneqarnissaat, taamaalilluni akileraartarnermut aqutsisoqarfimmut takutinneqarsinnaallutik.

*Atuutilersitsineq*

**§ 4.** Nalunaarut manna 1. august 2025-mi atuutilersinneqassaaq.

*Namminersorlutik Oqartussat, ulloq xx. juuli 2025*

**Múte B. Egede**

Aningaasaqarnermut Akileraartarnermullu Naalakkersuisoq

/ Nikolai S. Christensen